മതികെട്ടാന്ചോല ഉദ്യാനത്തിന് സമീപം വന് കൈയേറ്റം രാജകുമാരി: മതികെട്ടാന്ചോല ദേശീയ ഉദ്യാനത്തോടു ചേര്ന്നു കിടക്കുന്ന റവന്യൂഭൂമിയില് വന്കൈയേറ്റം. മുന്പ് നീലക്കുറിഞ്ഞി പൂവിട്ട മലമുകളിലാണിത്. പുല്മേടുകള് വെട്ടിതെളിച്ച് കൃഷിക്കായി ഭൂമി ഒരുക്കുന്ന ജോലികളാണു നടക്കുന്നത്. മലമുകളില് താത്കാലിക ഷെഡ്ഡും ഒരുക്കിയിട്ടുണ്ട്. നീലക്കുറിഞ്ഞി ഉള്പ്പടെ അതീവ പ്രാധാന്യമുള്ള നിരവധി ചെറു സസ്യങ്ങള് കാണപ്പെടുന്ന മേഖലയാണിവിടം. രാഷ്്രടീയ സ്വാധീനത്തിന്റെ ബലത്തിലാണ് ഇപ്പോള് കൈയേറ്റം നടക്കുന്നതെന്ന് ആരോപണമുയര്ന്നു. പൂപ്പാറ വില്ലേജില് ഉള്പ്പെട്ട പ്രദേശമാണിത്. കഴിഞ്ഞ വര്ഷം പൂപ്പാറ തോണ്ടിമലയില് നീലക്കുറിഞ്ഞി പൂവിട്ടിരുന്നു. വന് ടൂറിസം സാധ്യതകളുള്ള മേഖലയാണിത്. ഇതു ലക്ഷ്യംവച്ചാണ് റവന്യു ഭൂമിയില് കൈയേറ്റം നടക്കുന്നത്.